Κύπελλο Πρωταθλητριών Ευρώπης στην καλαθοσφαίριση 1987-88

Το Κύπελλο Πρωταθλητριών ομάδων Ευρώπης καλαθοσφαίρισης ανδρών (σήμερα Ευρωλίγκα ανδρών) της περιόδου 1987-88 διεξήχθη με προκριματική φάση ενός ομίλου όπου συμμετείχαν οκτώ ισχυρότατες ομάδες, έπειτα από διπλούς αγώνες που προηγήθηκαν με αντιπάλους από υποδεέστερες μπασκετικά χώρες.

Σύστημα διεξαγωγής και πρόσφατη προϊστορία  
Από τη φάση του ομίλου (ύστερα από 14 αγωνιστικές διπλών αναμετρήσεων) πήραν το εισιτήριο για την τελική φάση ("Φάιναλ-Φορ"), οι τέσσερις πρώτοι της τελικής κατάταξης.

Ήταν ένα νεοεφαρμοζόμενο σύστημα διεξαγωγής, καθώς την προηγούμενη χρονιά (1986-87) η τελική φάση περιελάμβανε έναν όμιλο με έξι ομάδες, 
απ' τις οποίες είχαν περάσει στον τελικό της Λωζάνης η Ιταλική Τρέισερ Μιλάνο και η Ισραηλινή Μακάμπι Τελ Αβίβ 
(νικήτρια ήταν η Ιταλική ομάδα με τεχνικό τον Αμερικανό Νταν Πίτερσον).

Το Φάιναλ-Φορ του 1988 ορίστηκε από τη FIBA να λάβει χώρα στο εκθεσιακό κέντρο Flanders Expo της Γάνδης του Βελγίου, το τριήμερο 5-7 Απριλίου του 1988.

Συμμετοχές 
Στη φάση του ομίλου μετείχαν η Τρέισερ (ως κάτοχος του τίτλου), η Μακάμπι, η Ισπανική Μπαρτσελόνα, 
η Γιουγκοσλάβικη (τότε) Παρτιζάν Βελιγραδίου, ο Άρης Θεσσαλονίκης (που είχε αποκλείσει με 2 νίκες την ελβετική Πιγί (127-125 εκτός έδρας και 113-94 στο Αλεξάνδρειο Μέλαθρο), η γαλλική Ορτέζ, η δυτικογερμανική (τότε) Ζατούρν Κολωνίας και η θεωρητικά ασθενέστερη όλων Νάσουα Ντεν Μπος Ολλανδίας.

Κατάταξη και αποτελέσματα προκριματικής φάσης 
Η Παρτιζάν κατάφερε να πάρει την πρώτη θέση στον όμιλο με 24 βαθμούς (10 νίκες-4 ήττες) και ο Άρης με την Τρέισερ βρέθηκαν στη 2η και 3η θέση αντίστοιχα με ένα πόντο λιγότερο (23), απλά η ελληνική ομάδα είχε καλύτερη διαφορά στους δύο μεταξύ τους αγώνες και κατετάγη δεύτερη.

Το τέταρτο εισιτήριο για το Φάιναλ-Φορ απέσπασε δύσκολα η Μακάμπι (22 βαθμοί) από τη Μπαρτσελόνα που έχασε αναπάντεχα στην Ολλανδία και έμεινε έξω (21 βαθμοί).

Στην έκτη θέση τερμάτισε η Ζατούρν (19 βαθμοί) και ουραγοί ήταν η Ορτέζ -που υστέρησε χαρακτηριστικά- με την Ντεν Μπος (αμφότερες στους 18 βαθμούς)

 Οι τέσσερις πρώτες ομάδες της κατάταξης προκρίθηκαν στο final four της Γάνδης.

Κορυφαίοι σκόρερ οκτάδας 
Νίκος Γκάλης (Άρη) 479, Μπομπ Μάκαντου (Τρέισερ) 415, Μακ Πίρσον (Ζατούρν) 345, Γκόραν Γκρμπόβιτς (Παρτιζάν) 340, Ντορόν Τζαμσί (Μακάμπι) 325, Κεν Μπάρλοου (Μακάμπι) 315, Κάρτερ (Ορτέζ) 307, Σαν Επιφάνιο (Μπαρτσελόνα) 293.

Το Φάιναλ-Φορ της Γάνδης 
Τη Μεγάλη Τρίτη (των ορθοδόξων) του 1988, αναμετρήθηκαν στους δυο ημιτελικούς η Παρτιζάν με τη Μακάμπι (7:30 μ.μ. ώρα Ελλάδας-διαιτητές ο Τσέχος Λούμπομιρ Κότλεμπα και ο Ισπανός Βιθέντε Σαντσίθ) και ο Άρης με την Τρέισερ (9:30 μ.μ.-διαιτητές ο Πολωνός Βίεσλαβ Ζιχ και ο Σοβιετικός Μιχαήλ Νταβίντοφ).

Την πρόκριση για το μεγάλο Τελικό πήραν η Μακάμπι που έκανε την έκπληξη επικρατώντας 87-82 της Παρτιζάν (ημίχρονο 43-44 υπέρ των Γιουγκοσλάβων) και η έμπειρη Τρέισερ που υπέταξε τον Άρη, κατά σύμπτωση με το ίδιο τελικό σκορ (πεντάλεπτα με πρώτη την Ιταλική ομάδα: 4-9, 18-15, 30-31, 47-45 ημίχρονο, 59-51, 66-60, 76-72, 87-82 τελικό).

Στο μεγάλο Τελικό, δυο μέρες αργότερα, (7 Απριλίου 1988, 9:30 μ.μ. - διαιτητές Ζιχ, Νταβίντοφ) η Τρέισερ επανέλαβε το θρίαμβο της Λωζάνης επί της Μακάμπι με 90-84 (ημίχρονο 52-41).

Στο μικρό Τελικό, 2 ώρες νωρίτερα, ο Άρης, εμφανώς επηρεασμένος από την αναπάντεχη ήττα του στα ημιτελικά (καθώς φερόταν ως φαβορί με βάση τις εμφανίσεις του στην φάση της οκτάδας) υπέκυψε στη νεανική Παρτιζάν με 93-105 (ημίχρονο 39-48).

Αναλυτικά τα αποτελέσματα:

Συνθέσεις ημιτελικών 
Μακάμπι Τελ Αβίβ:  Σιμς 17 (1 τρίποντο), Ντάνιελ 3 (1), Αροέστι 10 (2), Κορνέλιους, Μπέρκοβιτς 2, Λίπιν, Κατζ, Τζάμσι 8 (2), Μαγκί 32, Κοέν, Μπάρλοου 15.

Παρτιζάν Βελιγραδίου:  Τζόρτζεβιτς 2, Όρτσεφ, Ομπράντοβιτς 8 (2), Ντέγιαν Λακίτσεβιτς, Ιγκνιάτοβιτς,  Γκρμπόβιτς 19 (5), Σάβοβιτς 6, Πετσάρσκι 8, Ντίβατς 18, Πόποβιτς, Πάσπαλι 18 (1), Ίβο Νάκιτς 2.

Τρέισερ Μιλάνο:  Φάουστο Μπάρνια, Μασινιλιάνο Άλντι, Ρικάρντο Πίτις 4, Μάικλ Νταντόνι 2, Μάριο Γκοβέρνα, Ρομπέρτο Πρέμιερ 2, Μενεγκίν 7, Μπράουν 28, Φαμπρίτσιο Άμπρασα, Πιέρο Μοντέκι 5 (1), Μακάντου 39 (2).

Άρης:  Βασίλης Λυπηρίδης 2, Παναγιώτης Γιαννάκης 15 (4), Νίκος Γκάλης 28, Λευτέρης Σούμποτιτς 23 (3), Βαγγέλης Αθανασιάδης, Μιχάλης Ρωμανίδης, Πέτρος Σταμάτης, Νίκος Φιλίππου 8, Δημήτρης Μπουσβάρος, Γιώργος Δοξάκης, Γκρεγκ Γουίλτζερ 6.

Συνθέσεις τελικών 
 Τρέισερ (Φράνκο Καζαλίνι): Μπάρνια, Άλντι 7, Πίτις 9, Νταντόνι 17 (4), Γκοβέρνα, Πρέμιερ 3, Μενεγκίν 7, Μπράουν 17, Μοντέκι 6, Μακάντου 25 (1).

 Μακάμπι (Ραλφ Κλάιν): Σιμς 15 (2), Ντάνιελ 2, Αροέστι, Κορνέλιους, Μπέρκοβιτς 5, Λίπιν, Κατζ, Τζαμσί 24 (2), Μαγκί 13, Κοέν 4, Μπάρλοου 21.

 Παρτιζάν (Ντούσαν Βουγιόσεβιτς): Τζόρτζεβιτς 7 (1), Όρτσεφ, Ομπράντοβιτς 2, Λακίτσεβιτς, Ιγκνιάτοβιτς, Γκρμπόβιτς 13 (1), Σάβοβιτς, Πετσάρσκι 24, Ντίβατς 31 (1), Πόποβιτς, Πάσπαλι 21, Νάκιτς 7 (1).

 Άρης (Γιάννης Ιωαννίδης): Λυπιρίδης 4, Γιαννάκης 11 (2), Γκάλης 39, Σούμποτιτς 18 (2), Αθανασιάδης, Ρωμανίδης 7, Σταμάτης, Φιλίππου 4, Μπουσβάρος, Μιχαήλ Μισούνοφ, Δοξάκης, Γουίλτζερ 10.

Πρώτοι σκόρερ Φάιναλ-Φορ 
Γκάλης 67, Μακάντου 64, Ντίβατς 49, Μαγκί 45, Μπράουν 45, Σούμποτιτς 41, Πάσπαλι 39, Μπάρλοου 38, Γκρμποβιτς-Σιμς, Τζάμσι-Πετσάρσκι 32.

Κατάταξη

Πηγές 
 "100 χρόνια μπάσκετ 1891-1991"

1987-88
Καλαθοσφαίριση το 1987
Καλαθοσφαίριση το 1988
Ευρωλιγκα ανδρων